Ons kry swaar - www.bybelkennis.co.za
Let your last things be all thanks – W. H Auden
Ons kry swaar – finansieel, geweld … Waar gaan alles eindig? Bob Buford het vir ‘n groep van sy vriende gevra: Hou die huidige ekonomiese onsekerheid enige voordele vir die koninkryk van God in? Hulle identifiseer vier maniere waarop swaarkry ons beter kan maak:
Swaarkry laat ons weer besef wat werklik belangrik is. Dit is nie dit wat ons op aarde bymekaarmaak wat belangrik is nie, maar die skatte wat ons in die hemel bymekaarmaak wat belangrik is. As jy wil weet wat vir ‘n persoon belangrik is, kyk na sy tjekboek. Jesus was reg toe hy gesê het daar waar jou skat is, sal jou hart ook wees.
Nood laat ons op sake van die hart eerder as sake van die kop fokus. Fokus ons genoeg op dit wat ons ongelukkig so dikwels as klein dingetjies beskou – my verhouding met God.
Swaarkry herinner ons daaraan dat ons nie in beheer is nie. Dan word ons daaraan herinner dat ons net rentmeesters en nie eienaars is nie. Binnekort sal alles wat ons besit uit ons hande geneem word – ons is net die tydelike eienaars.
In oorvloed ly dissipline. As ek swaarkry en my hulpbronne min raak, kry ek nuwe prioriteite en maak nuwe keuses – veral tussen vrees en geloof en tussen sukses en betekenisvolheid. He who dies rich, dies disgraced (Andrew Carnegie).
Swaarkry het sy voordele. Ons moenie altyd kla as dinge opdraand loop nie.
by Mitch Kalp · Published 13/08/2009 · Last modified 28/09/2014